15.2.2018

               LT

               Europos Sąjungos oficialusis leidinys

               C 58/223

         P8_TA(2016)0099
   Prašymas atšaukti Hermanno Winklerio (Hermann Winkler) imunitetą
   2016 m. balandžio 12 d. Europos Parlamento sprendimas dėl prašymo atšaukti Hermanno Winklerio (Hermann Winkler) imunitetą (2016/2000(IMM))
   (2018/C 058/24)

      Europos Parlamentas,

               —

               atsižvelgdamas į Leipcigo prokuratūros 2015 m. rugsėjo 25 d. perduotą prašymą atšaukti Hermanno Winklerio imunitetą, kuris susijęs su eismo įvykio ikiteisminiu tyrimu (bylos Nr. 600 AR 3037/15) ir kuris buvo paskelbtas 2015 m. gruodžio 14 d. plenariniame posėdyje,

               —

               atsižvelgdamas į tai, kad Hermann Winkler atsisakė pasinaudoti teise duoti paaiškinimus, kaip nurodyta Darbo tvarkos taisyklių 9 straipsnio 5 dalyje,

               —

               atsižvelgdamas į Protokolo Nr. 7 dėl Europos Sąjungos privilegijų ir imunitetų 8 ir 9 straipsnius bei 1976 m. rugsėjo 20 d. Akto dėl Europos Parlamento narių rinkimų remiantis tiesiogine visuotine rinkimų teise 6 straipsnio 2 dalį,

               —

               atsižvelgdamas į Europos Sąjungos Teisingumo Teismo 1964 m. gegužės 12 d., 1986 m. liepos 10 d., 2008 m. spalio 15 ir 21 d., 2010 m. kovo 19 d., 2011 m. rugsėjo 6 d. ir 2013 m. sausio 17 d. sprendimus (1),

               —

               atsižvelgdamas į Vokietijos Federacinės Respublikos Konstitucijos (vok. Grundgesetz) 46 straipsnį,

               —

               atsižvelgdamas į Darbo tvarkos taisyklių 5 straipsnio 2 dalį, 6 straipsnio 1 dalį ir 9 straipsnį,

               —

               atsižvelgdamas į Teisės reikalų komiteto pranešimą (A8-0062/2016),

               A.

               kadangi Leipcigo (Vokietija) prokuratūra paprašė atšaukti Europos Parlamento nario Hermanno Winklerio parlamentinį imunitetą, nes pradėta ikiteisminio tyrimo procedūra dėl įtariamos baudžiamosios veikos;

               B.

               kadangi pagal Protokolo dėl Europos Sąjungos privilegijų ir imunitetų 9 straipsnį Europos Parlamento nariai naudojasi savo valstybės teritorijoje imunitetais, kurie toje valstybėje yra suteikiami parlamento nariams;

               C.

               kadangi pagal Vokietijos Konstitucijos 46 straipsnio 2 dalį Bundestago narys be Bundestago sutikimo negali būti traukiamas atsakomybėn dėl baudžiamosios veikos, išskyrus atvejus, kai jis užtinkamas bedarantis nusikaltimą arba suimamas kitą dieną po nusikalstamos veikos įvykdymo;

               D.

               kadangi minėtas prašymas susijęs su sunkaus 2015 m. rugsėjo 23 d. eismo įvykio, kuriame dalyvavo Hermann Winkler, parengtiniu ikiteisminiu tyrimu;

               E.

               kadangi baudžiamasis procesas nesusijęs su Europos Parlamento nariui einant pareigas pareikšta nuomone ar balsavimu pagal Protokolo Nr. 7 dėl Europos Sąjungos privilegijų ir imunitetų 8 straipsnį;

               F.

               kadangi, atsižvelgiant į komiteto gautą informaciją, nėra pagrindo manyti, kad baudžiamuoju procesu siekiama pakenkti Parlamento nario politinei veiklai (fumus persecutionis);

               G.

               kadangi įtariama nusikalstama veika akivaizdžiai nesusijusi su Hermanno Winklerio, kaip Europos Parlamento nario, pareigomis;

               H.

               kadangi dėl to patartina atšaukti parlamentinį imunitetą šioje byloje;

               1.

               nusprendžia atšaukti Hermanno Winklerio imunitetą;

               2.

               paveda Pirmininkui nedelsiant perduoti šį sprendimą ir atsakingo komiteto pranešimą Vokietijos institucijoms ir Hermannui Winkleriui.

      (1)  1964 m. gegužės 12 d. Teisingumo Teismo sprendimas Wagner / Fohrmann ir Krier, 101/63, ECLI:EU:C:1964:28; 1986 m. liepos 10 d. Teisingumo Teismo sprendimas Wybot / Faure ir kt., 149/85, ECLI:EU:C:1986:310; 2008 m. spalio 15 d. Bendrojo Teismo sprendimas Mote / Parlamentas, T-345/05, ECLI:EU:T:2008:440; 2008 m. spalio 21 d. Teisingumo Teismo sprendimas Marra / De Gregorio ir Clemente, C-200/07 ir C-201/07, ECLI:EU:C:2008:579; 2010 m. kovo 19 d. Bendrojo Teismo sprendimas Gollnisch / Parlamentas, T-42/06, ECLI:EU:T:2010:102; 2011 m. rugsėjo 6 d. Teisingumo Teismo sprendimas Patriciello, C-163/10, ECLI: EU:C:2011:543; 2013 m. sausio 17 d. Bendrojo Teismo sprendimas Gollnisch / Parlamentas, T-346/11 ir T-347/11, ECLI:EU:T:2013:23.


title: 2018 m. vasario 15 d. Tarybos sprendimas (BUSP) 2018/225, kuriuo iš dalies keičiamas Sprendimas (BUSP) 2017/346, kuriuo pratęsiamas Europos Sąjungos specialiojo įgaliotinio žmogaus teisių klausimais įgaliojimų terminas

text:
16.2.2018

               LT

               Europos Sąjungos oficialusis leidinys

               L 43/14

         TARYBOS SPRENDIMAS (BUSP) 2018/225
   2018 m. vasario 15 d.
   kuriuo iš dalies keičiamas Sprendimas (BUSP) 2017/346, kuriuo pratęsiamas Europos Sąjungos specialiojo įgaliotinio žmogaus teisių klausimais įgaliojimų terminas
   EUROPOS SĄJUNGOS TARYBA,
   atsižvelgdama į Europos Sąjungos sutartį, ypač į jos 33 straipsnį ir 31 straipsnio 2 dalį,
   atsižvelgdama į Sąjungos vyriausiojo įgaliotinio užsienio reikalams ir saugumo politikai pasiūlymą,
   kadangi:

               (1)

               2012 m. liepos 25 d. Taryba priėmė Sprendimą 2012/440/BUSP (1), kuriuo Stavros LAMBRINIDIS paskirtas Europos Sąjungos specialiuoju įgaliotiniu (toliau – ES specialusis įgaliotinis) žmogaus teisių klausimais;

               (2)

               2017 m. vasario 27 d. Taryba priėmė Sprendimą (BUSP) 2017/346 (2), kuriuo pratęsiamas Europos Sąjungos specialiojo įgaliotinio žmogaus teisių klausimais įgaliojimų terminas. ES specialiojo įgaliotinio įgaliojimų terminas baigiasi 2019 m. vasario 28 d.;

               (3)

               Sprendimu (BUSP) 2017/346 ES specialiajam įgaliotiniui buvo skirta orientacinė finansavimo suma laikotarpiui nuo 2017 m. kovo 1 d. iki 2018 m. vasario 28 d. Turėtų būti nustatyta nauja orientacinė finansavimo suma laikotarpiui nuo 2018 m. kovo 1 d. iki 2019 m. vasario 28 d.;

               (4)

               todėl Sprendimas (BUSP) 2017/346 turėtų būti atitinkamai iš dalies pakeistas,

         PRIĖMĖ ŠĮ SPRENDIMĄ:
   1 straipsnis
   Sprendimo (BUSP) 2017/346 5 straipsnio 1 dalis papildoma šia pastraipa:

      „Su ES specialiojo įgaliotinio įgaliojimų vykdymu laikotarpiu nuo 2018 m. kovo 1 d. iki 2019 m. vasario 28 d. susijusioms išlaidoms padengti skiriama orientacinė finansavimo suma yra 894 178 EUR.“

   2 straipsnis
   Šis sprendimas įsigalioja jo priėmimo dieną. Jis taikomas nuo 2018 m. kovo 1 d.

      Priimta Briuselyje 2018 m. vasario 15 d.

            Tarybos vardu

            Pirmininkas

         K. VALCHEV

      (1)  2012 m. liepos 25 d. Tarybos sprendimas 2012/440/BUSP kuriuo skiriamas Europos Sąjungos specialusis įgaliotinis žmogaus teisių klausimais (OL L 200, 2012 7 27, p. 21).

      (2)  2017 m. vasario 27 d. Tarybos sprendimas (BUSP) 2017/346, kuriuo pratęsiamas Europos Sąjungos specialiojo įgaliotinio žmogaus teisių klausimais įgaliojimų terminas (OL L 50, 2017 2 28, p. 66).


title: 2018 m. vasario 15 d. Tarybos sprendimas (BUSP) 2018/226, kuriuo iš dalies keičiamas Sprendimas 2012/389/BUSP dėl Europos Sąjungos pajėgumų stiprinimo Somalyje misijos (EUCAP Somalia)

text:
16.2.2018

               LT

               Europos Sąjungos oficialusis leidinys

               L 43/15

         TARYBOS SPRENDIMAS (BUSP) 2018/226
   2018 m. vasario 15 d.
   kuriuo iš dalies keičiamas Sprendimas 2012/389/BUSP dėl Europos Sąjungos pajėgumų stiprinimo Somalyje misijos (EUCAP Somalia)

   EUROPOS SĄJUNGOS TARYBA,
   atsižvelgdama į Europos Sąjungos sutartį, ypač į jos 28 straipsnį, 42 straipsnio 4 dalį ir 43 straipsnio 2 dalį,
   atsižvelgdama į Sąjungos vyriausiojo įgaliotinio užsienio reikalams ir saugumo politikai pasiūlymą,
   kadangi:

               (1)

               2012 m. liepos 16 d. Taryba priėmė Sprendimą 2012/389/BUSP (1) dėl Europos Sąjungos regioninių jūrinių pajėgumų stiprinimo Somalio pusiasalyje misijos (EUCAP NESTOR);

               (2)

               2016 m. gruodžio 12 d. Taryba priėmė Sprendimą (BUSP) 2016/2240 (2), kuriuo iš dalies keičiamas Sprendimas 2012/389/BUSP. Misijos pavadinimas buvo pakeistas į EUCAP Somalia, jos įgaliojimai pratęsti iki 2018 m. gruodžio 31 d., o laikotarpis, kurį apima numatyta orientacinė finansavimo suma, pratęstas iki 2017 m. vasario 28 d.;

               (3)

               2017 m. vasario 27 d. Taryba priėmė Sprendimą (BUSP) 2017/349 (3), kuriuo iš dalies keičiamas Sprendimas 2012/389/BUSP ir numatoma orientacinė finansavimo suma laikotarpiui nuo 2017 m. kovo 1 d. iki 2018 m. vasario 28 d.;

               (4)

               Sprendimas 2012/389/BUSP turėtų būti iš dalies pakeistas, kad būtų numatyta orientacinė finansavimo suma laikotarpiui nuo 2018 m. kovo 1 d. iki 2018 m. gruodžio 31 d.,

         PRIĖMĖ ŠĮ SPRENDIMĄ:
   1 straipsnis
   Sprendimo 2012/389/BUSP 13 straipsnio 1 dalis papildoma šia pastraipa:

      „Orientacinė finansavimo suma, skirta su EUCAP Somalia susijusioms išlaidoms laikotarpiu nuo 2018 m. kovo 1 d. iki 2018 m. gruodžio 31 d. padengti, yra 27 335 900 EUR“.

   2 straipsnis
   Šis sprendimas įsigalioja jo priėmimo dieną.

      Priimta Briuselyje 2018 m. vasario 15 d.

            Tarybos vardu

            Pirmininkas

         K. VALCHEV

      (1)  2012 m. liepos 16 d. Tarybos sprendimas 2012/389/BUSP dėl Europos Sąjungos pajėgumų stiprinimo Somalyje misijos (EUCAP Somalia) (OL L 187, 2012 7 17, p. 40).

      (2)  2016 m. gruodžio 12 d. Tarybos sprendimas (BUSP) 2016/2240, kuriuo iš dalies keičiamas Sprendimas 2012/389/BUSP dėl Europos Sąjungos regioninių jūrinių pajėgumų stiprinimo Somalio pusiasalyje misijos (EUCAP NESTOR) (OL L 337, 2016 12 13, p. 18).

      (3)  2017 m. vasario 27 d. Tarybos sprendimas (BUSP) 2017/349, kuriuo iš dalies keičiamas Sprendimas 2012/389/BUSP dėl Europos Sąjungos pajėgumų stiprinimo Somalyje misijos (EUCAP Somalia) (OL L 50, 2017 2 28, p. 80).


title: 2018 m. vasario 13 d. Europos Centrinio Banko sprendimas (ES) 2018/228, kuriuo iš dalies keičiamas Sprendimas (ES) 2017/936, kuriuo paskiriami struktūrinių vienetų vadovai, įgalioti priimti deleguotuosius sprendimus dėl kompetencijos ir tinkamumo (ECB/2018/6)

text:
16.2.2018

               LT

               Europos Sąjungos oficialusis leidinys

               L 43/18

         EUROPOS CENTRINIO BANKO SPRENDIMAS (ES) 2018/228
   2018 m. vasario 13 d.
   kuriuo iš dalies keičiamas Sprendimas (ES) 2017/936, kuriuo paskiriami struktūrinių vienetų vadovai, įgalioti priimti deleguotuosius sprendimus dėl kompetencijos ir tinkamumo (ECB/2018/6)
   EUROPOS CENTRINIO BANKO VYKDOMOJI VALDYBA,
   atsižvelgdama į Sutartį dėl Europos Sąjungos veikimo,
   atsižvelgdama į Europos centrinių bankų sistemos ir Europos Centrinio Banko statutą, ypač į jo 11 straipsnio 6 dalį,
   atsižvelgdama į 2016 m. lapkričio 16 d. Europos Centrinio Banko sprendimą (ES) 2017/933 dėl bendrosios įgaliojimų priimti sprendimus dėl teisinių priemonių, susijusių su priežiūros uždaviniais, delegavimo sistemos (ECB/2016/40) (1), ypač į jo 4 ir 5 straipsnius,
   atsižvelgdama į 2016 m. lapkričio 16 d. Europos Centrinio Banko sprendimą (ES) 2017/935 dėl įgaliojimų priimti sprendimus dėl kompetencijos ir tinkamumo delegavimo bei kompetencijos ir tinkamumo reikalavimų vertinimo (ECB/2016/42) (2), ypač į jo 2 straipsnį,
   atsižvelgdama į 2004 m. vasario 19 d. Sprendimą ECB/2004/2 dėl Europos Centrinio Banko darbo reglamento patvirtinimo (3), ypač į jo 10 straipsnį,
   kadangi:

               (1)

               Europos Centrinio Banko sprendimas (ES) 2017/936 (ECB/2017/16) (4) numato, kad deleguotuosius sprendimus vadovaujantis Sprendimo (ES) 2017/935 (ECB/2016/42) 2 straipsniu priima Mikroprudencinės priežiūros IV generalinio direktorato generalinio direktoriaus pavaduotojas, atsakingas už sprendimus dėl kompetencijos ir tinkamumo, ir kiti struktūrinių vienetų vadovai;

               (2)

               2018 m. vasario 1 d. pakeitus ECB Bankų priežiūros organizacinę struktūrą, trys skyriai, įskaitant Leidimų skyrių, buvo perkelti iš Mikroprudencinės priežiūros IV generalinio direktorato į Priežiūros valdybos sekretoriato generalinį direktoratą. Mikroprudencinės priežiūros IV generalinio direktorato generalinio direktoriaus pavaduotojas nebebus atsakingas už sprendimus dėl kompetencijos ir tinkamumo;

               (3)

               su Priežiūros valdybos pirmininku buvo konsultuojamasi dėl struktūrinių vienetų vadovų, kuriems turėtų būti deleguojami įgaliojimai priimti sprendimus dėl kompetencijos ir tinkamumo;

               (4)

               dėl to reikia atitinkamai iš dalies pakeisti Europos Centrinio Banko sprendimą (ES) 2017/936 (ECB/2017/16), siekiant atspindėti atsakomybės už sprendimus dėl kompetencijos ir tinkamumo perdavimą Priežiūros valdybos sekretoriato generaliniam direktoratui,

         PRIĖMĖ ŠĮ SPRENDIMĄ:
   1 straipsnis
   Pakeitimai
   Sprendimo (ES) 2017/936 (ECB/2017/16) 1 straipsnis pakeičiamas taip:

      „1 straipsnis
      Deleguotieji sprendimai dėl kompetencijos ir tinkamumo
      Deleguotuosius sprendimus vadovaujantis Sprendimo (ES) 2017/935 (ECB/2016/42) 2 straipsniu priima Priežiūros valdybos sekretoriato generalinio direktorato generalinis direktorius arba generalinio direktoriaus pavaduotojas, atsakingas už sprendimus dėl kompetencijos ir tinkamumo, o jų nesant – Leidimų skyriaus vadovas ir vienas iš šių struktūrinių vienetų vadovų:

                  a)

                  Mikroprudencinės priežiūros I generalinio direktorato generalinis direktorius, jei atitinkamo prižiūrimo subjekto ar grupės priežiūrą vykdo Mikroprudencinės priežiūros I generalinis direktoratas;

                  b)

                  Mikroprudencinės priežiūros II generalinio direktorato generalinis direktorius, jei atitinkamo prižiūrimo subjekto ar grupės priežiūrą vykdo Mikroprudencinės priežiūros II generalinis direktoratas, arba

                  c)

                  nesant generalinio direktoriaus – generalinio direktoriaus pavaduotojas.“

   2 straipsnis
   Įsigaliojimas
   Šis sprendimas įsigalioja jo paskelbimo Europos Sąjungos oficialiajame leidinyje dieną.

      Priimta Frankfurte prie Maino 2018 m. vasario 13 d.

            ECB Pirmininkas

         Mario DRAGHI

      (1)  OL L 141, 2017 6 1, p. 14.

      (2)  OL L 141, 2017 6 1, p. 21.

      (3)  OL L 80, 2004 3 18, p. 33.

      (4)  2017 m. gegužės 23 d. Europos Centrinio Banko sprendimas (ES) 2017/936, kuriuo paskiriami struktūrinių vienetų vadovai, įgalioti priimti deleguotuosius sprendimus dėl kompetencijos ir tinkamumo (ECB/2017/16) (OL L 141, 2017 6 1, p. 26).


title: 2018 m. vasario 15 d. Tarybos sprendimas (BUSP) 2018/224, kuriuo iš dalies keičiamas Sprendimas 2011/101/BUSP dėl ribojamųjų priemonių Zimbabvei

text:
16.2.2018

               LT

               Europos Sąjungos oficialusis leidinys

               L 43/12

         TARYBOS SPRENDIMAS (BUSP) 2018/224
   2018 m. vasario 15 d.
   kuriuo iš dalies keičiamas Sprendimas 2011/101/BUSP dėl ribojamųjų priemonių Zimbabvei
   EUROPOS SĄJUNGOS TARYBA,
   atsižvelgdama į Europos Sąjungos sutartį, ypač į jos 29 straipsnį,
   atsižvelgdama į Sąjungos vyriausiojo įgaliotinio užsienio reikalams ir saugumo politikai pasiūlymą,
   kadangi:

               (1)

               2011 m. vasario 15 d. Taryba priėmė Sprendimą 2011/101/BUSP dėl ribojamųjų priemonių Zimbabvei (1);

               (2)

               Taryba, atsižvelgdama į politinius pokyčius Zimbabvėje, atliko Sprendimo 2011/101/BUSP peržiūrą. Atsižvelgdama į tai, kad dabartinis pereinamasis laikotarpis 2017 m. gruodžio mėn. pasikeitus vadovybei susijęs su daug didelių neaiškumų, Taryba laikosi nuomonės, kad ribojamosios priemonės turėtų toliau galioti iki padėtis taps aiškesnė;

               (3)

               todėl ribojamųjų priemonių Zimbabvei galiojimas turėtų būti pratęstas iki 2019 m. vasario 20 d. Taryba turėtų ribojamąsias priemones nuolat peržiūrėti atsižvelgdama į politinius ir saugumo padėties pokyčius Zimbabvėje;

               (4)

               ribojamosios priemonės turėtų būti toliau taikomos septyniems asmenims ir vienam subjektui, išvardytiems Sprendimo 2011/101/BUSP I priede. Ribojamųjų priemonių galiojimo sustabdymas turėtų būti pratęstas penkiems asmenims, išvardytiems Sprendimo 2011/101/BUSP II priede;

               (5)

               todėl Sprendimas 2011/101/BUSP turėtų būti atitinkamai iš dalies pakeistas,

         PRIĖMĖ ŠĮ SPRENDIMĄ:
   1 straipsnis
   Sprendimo 2011/101/BUSP 10 straipsnis pakeičiamas taip:

      „10 straipsnis
      1.   Šis sprendimas įsigalioja jo priėmimo dieną.
      2.   Šis sprendimas taikomas iki 2019 m. vasario 20 d.
      3.   4 straipsnio 1 dalyje ir 5 straipsnio 1 bei 2 dalyse nurodytų priemonių tiek, kiek jos taikomos II priede išvardytiems asmenims, galiojimas sustabdomas iki 2019 m. vasario 20 d.
      4.   Šis sprendimas nuolat peržiūrimas ir atitinkamai atnaujinamas arba iš dalies keičiamas, jei Taryba mano, kad jo tikslai nebuvo pasiekti.“.

   2 straipsnis
   Šis sprendimas įsigalioja kitą dieną po jo paskelbimo Europos Sąjungos oficialiajame leidinyje.

      Priimta Briuselyje 2018 m. vasario 15 d.

            Tarybos vardu

            Pirmininkas

         K. VALCHEV

      (1)  2011 m. vasario 15 d. Tarybos sprendimas 2011/101/BUSP dėl ribojamųjų priemonių Zimbabvei (OL L 42, 2011 2 16, p. 6).